Die aanklagte en ondersteunende bewyse teen die Coligny-2 was uit die staanspoor twyfelagtig, om die minste te sê. Die staat se enigste getuie was van die begin af onbetroubaar. Hy het herhaaldelik sy eie weergawes van die gebeure weerspreek. Daar was basies geen objektiewe bevestigende bewysstukke vir sy storie nie. Ook het hy ná sy getuienis by ŉ plaaslike geestelike leier gebieg dat hy nooit eens teenwoordig was nie en sodoende nooit die sogenaamde moord sien afspeel het nie.
Hierdie mense gaan jou as rassis uitkryt ongeag wat jy doen – bloot omdat jy wit is. Indien iemand jou haat weens jou velkleur, gaan jou optrede regtig nie saak maak nie. So gaan dit ook nie veel vir hulle beteken as jy hulle narratief steun nie – dit gaan jou beslis nie van hulle oordeel vryspreek nie. Hulle leë aanklagte van rassisme moet eintlik net nie meer vir ons saak maak nie.
Solank as wat ons húlle definisies van rassisme ernstig opneem, gaan hulle mag oor ons hê. Ons moet net dié morele mag van hulle verwyder. Ons moet al meer besef – hulle woorde klink dalk verskriklik, maar op die ou einde maak die waarheid saak.
Ry hulle vir alles wat julle kan.En daar gaan niks gebeur met getuie wat onbetroubaar was want die staat het vir hom gese wat hy moet se.
Hulle idee van wit en swart moet gelyk behandel word beteken die swarte kry als en die witte niks.Die witte moet sy onskuld bewys en die swarte is onskuldig tot hy skuldig bevind word.